Diari Oficial de la Generalitat Valenciana


Sumari del DOGV 8982, del 23-12-2020 (2020/11282)

RESOLUCIÓ de 21 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2021: servei d'intervencions tècniques en acolliments familiars en famílies educadores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11957


Data del document
:   21-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 21 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2021: servei d'intervencions tècniques en acolliments familiars en famílies educadores. [2020/11948]  
  
La Llei 3/2019, de 18 de febrer, de la Generalitat, de serveis socials inclusius de la Comunitat Valenciana, en l'article 34, apartat primer, lletra b, estableix l'acció concertada com a manera de provisió de les prestacions del Sistema Públic de Serveis Socials amb entitats privades d'iniciativa social.  
A l'empara del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social (d'ara endavant, Decret 181/2017), la Vicepresidenta i consellera d'Igualtat i Polítiques Inclusives va aprovar, en virtut de la Resolució de 28 de desembre de 2018, la primera convocatòria d'acords d'acció concertada en matèria de serveis socials en el sector d'infància i adolescència per als anys 2019 i 2020, publicada en el DOGV el 18 de gener de 2019. Així mateix, el 20 de desembre de 2019 es va publicar en el DOGV la Resolució de 18 de desembre de 2019, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i adolescència i servei específic d'atenció a abusos en la infància i l'adolescència.  
D'acord amb l'article 13 del Decret 181/2017, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que ha de recollir aquells aspectes i elements que estableix aquesta norma, i delimitar l'objecte i, si escau, les característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social, sota els principis de transparència, publicitat i no discriminació.  
  
L'acolliment familiar és la mesura de protecció de la infància i l'adolescència prioritària de l'ordenament jurídic, i produeix la plena participació del xiquet, la xiqueta o l'adolescent en la vida de la família i imposa a qui el rep les obligacions de vetlar per la persona menor d'edat, acompanyar-la, alimentar-la, educar-la i procurar-li una formació integral en un entorn afectiu, regulada en els articles 173 i 173 bis del Codi Civil. És per això que d'acord amb el que es disposa en l'article 133 de la Llei 26/2018, de 21 de desembre, de la Generalitat, de drets i garanties de la infància i l'adolescència (d'ara endavant, Llei 26/2018), es reconeix el dret de les persones acollides a la formació, l'acompanyament, la supervisió i l'orientació tècnica a través de professionals especialitzats de què dispose la seua família acollidora, que li permeten exercir adequadament les seues funcions. Tenint en compte les seues particulars necessitats, també tindrà dret al suport psicosocial específic que els permeta afrontar les difícils situacions viscudes.  
  
L'article 145 de la Llei 26/2018 estableix que les administracions públiques de la Generalitat, directament o a través d'entitats col·laboradores, prestaran a les xiquetes, xiquets i adolescents, a les famílies acollidores i a la família d'origen la col·laboració necessària per a l'assoliment dels objectius de l'acolliment, així com els suports de caràcter especialitzat, econòmic, jurídic o psicosocial necessaris en funció de les necessitats, les característiques de l'acolliment i les dificultats de l'execució. En aquest sentit, el servei d'intervencions tècniques en matèria d'acolliment familiar en família educadora s'ha prestat indirectament mitjançant contracte administratiu.  
Per això, tenint en compte que l'annex del Decret 181/2017 recull, entre altres serveis relatius al sector de la infància i l'adolescència, el servei d'actuacions tècniques en acolliments familiars de xiquets, xiquetes i adolescents, d'urgència, temporals o permanents en famílies educadores, com a susceptible de concert social resulta oportú i convenient passar a la gestió d'aquest a través del règim de concert social.  
  
D'acord amb el que s'ha exposat, i fent ús de les facultats que em confereix el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en relació amb l'article 13 del Decret 181/2017, de 17 de novembre, del Consell, resolc:  
  
Primer  
Aprovar la convocatòria pública dels acords d'acció concertada en matèria de serveis socials en el sector d'atenció a la infància i l'adolescència per a 2021, de conformitat amb el que disposa l'Annex I de condicions generals de la convocatòria, l'Annex II de condicions tècniques, així com els models de sol·licitud de documentació que figuren en els Annexos III i IV d'aquesta resolució, i ordenar la seua publicació en el Diari Oficial de la Generalitat Valenciana.  
  
Segon  
Aquesta convocatòria serà aplicable als concerts socials que es realitzen en aquest àmbit i sector d'acció social, per a l'any 2021, a càrrec del programa pressupostari 313.30 «Infància i adolescència», capítol IV, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, o el seu equivalent en la Llei de pressupostos de la Generalitat per a l'any 2021, per import de 3.171.000 euros. La resolució d'aquesta convocatòria queda condicionada a l'efectiva existència de crèdit adequat i suficient en el pressupost de l'exercici 2021.  
  
Tercer  
Delegar la persona titular de la direcció general amb competència en matèria d'infància i adolescència per a la resolució del procediment d'acció concertada a què fa referència aquesta convocatòria, així com la decisió respecte de la pròrroga dels concerts.  
  
Quart  
Així mateix, es delega i es faculta la persona titular de la Direcció General d'Infància i Adolescència, en l'àmbit de les seues competències, per a dictar les instruccions que siguen necessàries, tant per a l'execució i aplicació d'aquesta resolució, com per a l'adequada gestió dels concerts en el seu àmbit funcional.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. Així mateix, amb caràcter potestatiu podran interposar un recurs de reposició en el termini d'un mes comptador des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen exercir, si escau, qualsevol altre que consideren procedent.  
  
València, 21 de desembre de 2020. La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
  
  
ANNEX I  
Condicions generals de la convocatòria dels acords  
 d'acció concertada en matèria de serveis socials  
 en el sector d'atenció a infància i adolescència  
  
Índex  
Títol I. Disposicions generals  
Article 1. Àmbit i objecte d'aplicació  
Article 2. Durada del concert i vigència de la convocatòria  
Article 3. Accés als serveis per les persones usuàries  
Article 4. Entitats sol·licitants  
Títol II. Del procediment de concertació  
Capítol I. Requisits  
Article 5. Requisits generals  
Capítol II. Iniciació del procediment  
Article 6. Inici d'ofici  
Article 7. Forma, termini i lloc de presentació de sol·licituds  
Article 8. Documentació i informació que ha d'acompanyar a la sol·licitud  
Capítol III. Ordenació i instrucció del procediment  
Article 9. Comissió Instructora  
Article 10. Criteris de selecció i valoració d'entitats i serveis  
  
Article 11. Comissió d'Avaluació  
Article 12. Proposta de resolució  
Capítol IV. Finalització del procediment de selecció  
Article 13. Resolució de concessió  
Article 14. Efectes del concert  
Article 15. Publicació de la resolució  
Article 16. Recursos  
Capítol V. Formalització dels concerts  
Article 17. Condicions prèvies a la formalització  
Article 18. Formalització del concert social  
Títol III. Finançament de l'acció concertada  
Article 19. Mòduls econòmics. Càlcul de l'import de l'anualitat del concert social  
Article 20. Prohibició de cobrament a persones usuàries  
Article 21. Justificació de la prestació del servei  
Article 22. Pagament del cost del concert social  
Article 23. Comprovació i control de la despesa  
Títol IV. Execució dels concerts  
Article 24. Obligacions de l'Administració concertant  
Article 25. Obligacions de les entitats titulars dels serveis concertats  
  
Article 26. Qualitat dels serveis: actuacions de control i seguiment  
  
Article 27. Contractació d'activitats accessòries amb tercers  
Article 28. Resolución de conflictes  
Article 29. Inspecció i control ordinari  
Títol V. Concertació de serveis addicionals, modificació i revisió dels concerts  
Article 30. Concertació de serveis addicionals  
Article 31. Modificació dels concerts  
Article 32. Revisió i modificació de les condicions econòmiques  
  
  
  
TÍTOL I  
Disposicions generals  
  
Article 1. Àmbit i objecte d'aplicació  
1. Per mitjà d'aquesta convocatòria, la conselleria competent en matèria de serveis socials podrà encomanar a entitats d'iniciativa social, mitjançant acords d'acció concertada, a través del procediment de concertació, la provisió del servei d'intervencions tècniques en acolliments familiars en famílies educadores previst en l'apartat I de l'annex del Decret 181/2017, de 17 de novembre, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
  
2. El servei que siga concertat s'integrarà en la xarxa pública valenciana de serveis socials i d'atenció a la infància i adolescència.  
  
3. D'acord amb les disponibilitats pressupostàries existents, les necessitats d'atenció social, la població que actualment es troba sent atesa i la que d'ara en avant requerisca de la referida atenció, constitueix l'objecte específic de la convocatòria el servei d'intervencions tècniques en acolliments familiars en famílies educadores que en l'àmbit de la Comunitat Valenciana es detalla en l'annex tècnic II.  
  
Article 2. Durada del concert i vigència de la convocatòria  
1. El termini de vigència de la convocatòria s'iniciarà en la data en què es publique la resolució de convocatòria en el Diari Oficial de la Generalitat Valenciana i finalitzarà el 31 de desembre de 2021, sense perjudici que els concerts constituïts a la seua empara puguen ser prorrogats més enllà d'aquesta data.  
2. El termini de vigència del concert s'iniciarà en la data en què es determine en la resolució de concessió i finalitzarà el 31 de desembre de 2021, sense perjudici de la seua possible pròrroga.  
3. El concert podrà prorrogar-se, per mutu acord, amb anterioritat a la seua finalització i per resolució de l'òrgan competent per a la seua decisió, si concorren les circumstàncies previstes en l'article 35 del Decret 181/2017, de 17 de novembre. La vigència del concert podrà prorrogar-se per un període màxim de dos anys, mitjançant una o successives pròrrogues.  
  
Article 3. Accés al servei per les persones usuàries  
1. L'accés a cada servei concertat serà sempre a través del procediment i òrgan administratiu que es designe en l'annex tècnic II.  
  
2. El servei concertat es prestarà a les xiquetes, xiquets i adolescents acollits, a les famílies acollidores i a la família d'origen.  
  
Article 4. Entitats sol·licitants  
1. Podran sol·licitar i participar en el règim d'acció concertada a l'empara d'aquesta convocatòria aquelles entitats d'iniciativa social que complisquen els requisits per a accedir al règim d'acció concertada i per a actuar com a institucions col·laboradores en l'àmbit de la infància i l'adolescència.  
2. D'acord amb l'article 180 de la Llei 26/2018, de 21 de desembre, de la Generalitat, de drets i garanties de la infància i adolescència, poden ser entitats col·laboradores en matèria de protecció de la infància i l'adolescència les associacions, fundacions, cooperatives i altres entitats d'iniciativa social.  
  
  
TÍTOL II  
Del procediment de concertació  
  
CAPÍTOL I  
Requisits  
  
Article 5. Requisits generals  
D'acord amb el que es disposa en l'article 7 del Decret 181/2017, de 17 de novembre, podran sol·licitar i accedir al règim d'acció concertada les entitats d'iniciativa social prestadores de serveis socials que complisquen els requisits següents:  
a) Estar degudament inscrites en l'àrea d'atenció corresponent a infància i adolescència en el Registre d'Entitats, Centres i Serveis de la conselleria competent en matèria de serveis socials.  
b) Comptar amb l'acreditació administrativa exigida per la normativa sectorial. A aquest efecte, les entitats sol·licitants hauran de reunir les condiciones d'habilitació exigides per la disposició addicional primera de la Llei 21/1987, d'11 de novembre, per la qual es modifiquen determinats articles del Codi Civil i de la Llei d'enjudiciament civil en matèria d'adopció, per a intervindre en funcions de guarda de persones menors d'edat o de mediació: que en el seu s estatuts o regles figure com a fi la protecció de persones menors d'edat i que disposen dels mitjans materials i equips pluridisciplinaris necessaris per al desenvolupament de les funcions encomanades.  
c) Trobar-se al corrent en el pagament de les obligacions tributàries i de la seguretat social.  
d) Disposar el servei d'autorització de funcionament, conforme a la normativa general de serveis socials i la normativa sectorial, o estar en disposició d'obtindre-la abans de la finalització del termini de presentació de sol·licituds. En tot cas, en el moment de l'adjudicació del concert, l'entitat haurà de disposar de l'autorització de funcionament.  
  
En el cas d'aquells serveis d'acció concertada d'aquesta convocatòria que no compten amb normativa sectorial d'aplicació, hauran de presentar juntament amb la seua sol·licitud una declaració responsable per la qual es comprometen a complir tots els requisits de funcionament exigits en l'annex tècnic d'aquesta convocatòria.  
e) Acreditar o estar en condicions de disposar d'un certificat de qualitat del centre o servei abans de la data de finalització del concert social o la seua pròrroga. Les entitats que no puguen acreditar aquest requisit hauran de complir el que s'estableix en la disposició transitòria cinquena del Decret 181/2017, de 17 de novembre.  
f) Acreditar la titularitat de l'immoble en què presta el servei o la disponibilitat per qualsevol títol jurídic vàlid per un període no inferior al de la vigència del concert, i també l'autorització de l'entitat o persona titular del local on està situat el servei.  
  
g) No estar sotmés en les prohibicions que estableix l'article 8 del Decret 181/2017, de 17 de novembre.  
  
  
CAPÍTOL II  
Iniciació del procediment  
  
Article 6. Inici d'ofici  
El procediment de concertació s'inicia d'ofici, amb la publicació d'aquesta resolució, i s'impulsarà d'ofici en tots els seus tràmits, respectant els principis de transparència, publicitat i no discriminació, i també la resta de principis establits en els articles 6 i 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana.  
  
Article 7. Forma, termini i lloc de presentació de sol·licituds  
1. La sol·licitud de participació en el procediment de concertació s'efectuarà mitjançant model que figura ene l'annex III d'aquesta resolució, degudament formalitzada i subscrita electrònicament per la persona que tinga la representació de l'entitat titular del centre o servei objecte del concert.  
2. El termini de presentació de sol·licituds d'aquesta convocatòria serà d'un mes, a partir de l'endemà de la seua publicació en el Diari Oficial de la Generalitat Valenciana, sense perjudici del que es disposa en el títol V d'aquesta convocatòria.  
3. Es presentarà una sol·licitud per cadascun dels lots en els quals es divideix territorialment el servei per als quals l'entitat s'ofereix per a concert.  
4. La presentació de sol·licituds i documentació annexa es realitzarà de manera telemàtica, i a aquest fi les persones i entitats interessades utilitzaran l'aplicació dissenyada i que estarà disponible en el catàleg de serveis públics interactius de la Generalitat a través de la seu electrònica (portal https://sede.gva.es, apartat «Serveis en línia»),  
D'acord amb l'article 12.5 del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, la validesa de la presentació de les sol·licituds o documentació en suport no electrònic requerirà la posterior esmena en format electrònic, que serà requerida pel procediment previst en l'article 9.2 d'aquesta convocatòria. Tal com disposa l'article 68.4 de la Llei 39/2015, d'1 d'octubre, del procediment administratiu comú de les administracions públiques, en aqueix cas es considerarà com a data de presentació de la sol·licitud aquella en la qual haja sigut realitzada l'esmena.  
5. A l'efecte de participació en aquesta convocatòria, es considera que la mateixa subscripció de la sol·licitud de concert social per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a sol·licitar l'oportú concert social, permetre l'accés a la Plataforma Autonòmica d'Interoperabilitat i autoritzar la consulta interactiva de documentació.  
  
D'acord amb el que es disposa en l'article 28 de Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de l'interessat, l'òrgan gestor del procediment està autoritzat per a obtindre directament les dades dels documents preceptius elaborats per qualsevol administració i que per a aquest procediment són les que s'assenyalen a continuació:  
  
a) Document d'identitat (DNI) del representant legal de l'entitat sol·licitant.  
b) Certificació que l'entitat està al corrent de les obligacions tributàries (hisenda estatal. AEAT).  
c) Certificació que l'entitat està al corrent de les obligacions tributàries (hisenda autonòmica. Generalitat).  
d) Certificació que l'entitat està al corrent de les obligacions amb la Seguretat Social.  
6. Així mateix, al estar prevista la tramitació d'aquest procediment per mitjans telemàtics, tots els tràmits que afecten els interessats per a l'exercici dels seus drets i obligacions, i també l'esmena de la sol·licitud, es realitzaran per aquest mitjà.  
  
Article 8. Documentació i informació que ha d'acompanyar a la sol·licitud  
1. La documentació que han de presentar les entitats per a cada centre o servei que sol·liciten participar en el procediment de concertació serà la següent:  
a) Certificat acreditatiu de l'acord adoptat per l'òrgan competent de l'entitat en el qual s'autoritze el representant legal la participació en el procediment de selecció i la sol·licitud del concert social (apartat E de l'annex III).  
b) Certificat d'estar al corrent de les obligacions tributàries amb la hisenda estatal i autonòmica i de les obligacions amb la Seguretat Social, en cas que no autoritzen la consulta interactiva d'aquesta documentació (apartat F de l'annex III).  
c) Declaració responsable de l'entitat de no estar sotmesa en cap causa de prohibició per a concertar (apartat G de l'annex III).  
d) Memòria tècnica de funcionament del servei.  
e) Relació de professionals i personal d'atenció directa amb què compta el servei, amb indicació del nom i cognoms dels seus components, lloc de treball, titulació, tipus de relació laboral d'aquests amb l'entitat titular, antiguitat, nombre d'hores diàries o setmanals de dedicació de cadascun d'ells i funcions que hi realitzen.  
En el cas que es tracte d'una entitat que no haja estat prestant el servei objecte d'aquesta convocatòria, aportarà un compromís de contractació del personal requerit per al correcte funcionament d'aquest recurs, i haurà d'aportar la documentació prèviament indicada en el termini d'un mes després de la formalització de l'acord d'acció concertada, i també una adscripció dels mitjans necessaris.  
f) Declaracions responsables corresponents a les clàusules socials.  
  
g) Declaració responsable subscrita pel representant de l'entitat que tot el personal que presta el servei, inclòs el voluntari, en exercir professió, ofici i activitat que implica contacte habitual amb persones menors d'edat, compleix el requisit previst en l'article 13.5 de la Llei orgànica 1/1996, de 15 de gener, de protecció jurídica del menor, i en l'article 8.4 de la Llei 45/2015, de 14 d'octubre, de voluntariat, relatiu a no haver sigut condemnat per sentència ferma en els delictes indicats en aquests preceptes.  
En el cas que un treballador o treballadora de manera sobrevinguda incomplisca aquesta obligació, l'entitat haurà de substituir de manera immediata a aquest.  
h) Escriptura o document de constitució, de modificació, estatuts o acte fundacional, en què faça constar la finalitat de l'entitat.  
i) Certificat acreditatiu d'experiència en l'atenció a persones, gestió de centres o serveis, dins del sector de la infància i adolescència, i també la resta de la documentació acreditativa de la resta de requisits a tindre en compte en el barem.  
j) Certificat de qualitat del servei, expedit en data anterior a la finalització del termini de presentació de sol·licituds. Les entitats que no puguen acreditar aquest requisit hauran de presentar declaració responsable en la qual es comprometen a complir el que s'estableix en la disposició transitòria cinquena del Decret 181/2017, de 17 de novembre.  
2. Durant la fase d'instrucció, l'Administració incorporarà d'ofici:  
  
a) Certificat o document acreditatiu de la inscripció de l'entitat titular en el registre d'entitats titulars d'activitats socials de la conselleria competent en matèria de serveis socials.  
b) Certificat de la inscripció en el registre de centres i serveis de la conselleria competent en matèria de serveis socials, amb data d'autorització o d'inscripció.  
  
  
  
  
  
  
CAPÍTOL III  
Ordenació i instrucció del procediment  
  
Article 9. Comissió Instructora  
1. La instrucció de l'expedient correspondrà a una comissió instructora integrada per les persones dels serveis adscrits a la direcció general competent en matèria d'infància i adolescència següents:  
 La persona titular de la direcció de secció amb competències en el servei objecte de la convocatòria, que actuarà com a president i serà designada per la persona titular de la subdirecció general amb competències en matèria d'infància i adolescència o persona en qui delegue.  
  
 Dues persones que presten els seus serveis com a tècnics o tècniques de la direcció general amb competències en matèria d'infància i adolescència, una de les quals actuarà com a secretari o secretària.  
2. La Comissió Instructora s'encarregarà de verificar la documentació presentada en el procediment i la seua baremació, i també de la seua avaluació tècnica. Una vegada revisada la documentació, quan la sol·licitud no reunisca els requisits exigits o no s'acompanye la documentació preceptiva, l'òrgan d'instrucció requerirà a l'entitat sol·licitant perquè, de conformitat amb el que s'exigeix en la llei i en les seues disposicions de desplegament, esmene la falta o acompanye els documents preceptius, amb indicació que, si així no ho fa en el termini de deu dies hàbils, se'l tindrà per desistit de la seua petició, prèvia resolució que haurà de ser dictada en els termes previstos en la legislació de procediment administratiu comú.  
3. La puntuació mínima per a accedir al règim d'acció concertada s'estableix en 50 punts. Es proposarà el concert del servei de referència a una entitat diferent per a cadascun dels lots convocats amb aquelles entitats que obtinguen la major puntuació, excepte en els casos en els quals no fora possible i per a evitar que quede desert, es podrà proposar a una mateixa entitat per a més d'un lot sempre que compte amb els corresponents equips professionals diferenciats per a cada lot.  
  
4. En cas d'empat en la puntuació per part de dues entitats, s'atorgarà preferència a les que hagen obtingut major puntuació en l'apartat 4 de l'article 10, i, en cas de persistir l'empat, es prendrà com a criteri la data (dia i hora) de presentació de la sol·licitud de concert, tenint prioritat la presentada amb major antelació.  
Així mateix, emetrà una relació ordenada de les entitats sol·licitants amb una proposta de puntuació en aplicació del barem previst en aquesta convocatòria per al seu trasllat a la Comissió de Valoració. La referida proposta de puntuació no serà vinculant per a la Comissió de Valoració.  
  
5. Tota la documentació que siga emesa per la Comissió Instructora, inclosa la referida en l'apartat anterior, haurà de ser subscrita per la persona que la presidisca i la que actue com a secretària o els qui els substituïsquen.  
6. La Comissió Instructora exercirà les seues funcions actuant com a òrgan col·legiat. De cadascuna de les sessions s'alçarà la corresponent acta que serà signada per la persona que exercisca la Secretaria i la Presidència, una vegada aprovada per tots els membres assistents a cada sessió.  
7. La resta de qüestions relatives al règim de funcionament es regirà pel que es preveu en la Llei 40/2015, d'1 d'octubre, de règim jurídic del sector públic.  
  
Article 10. Criteris de selecció i valoració d'entitats i serveis  
  
La valoració de les sol·licituds s'efectuarà atenent els criteris següents:  
1. Els anys d'experiència acreditada en la prestació de serveis dirigits a infància i adolescència. Es computarà el temps de prestació de cada servei amb caràcter individual encara que s'hagen prestat simultàniament i se sumaran per períodes anuals, i es podran completar els anys amb la suma de diferents serveis en aqueix mateix exercici o en un altre encara que s'haja prestat interrompudament. Aquest criteri es valorarà amb un màxim de 22 punts.  
2. Tindre establida una carta de servei amb relació de serveis que ofereix, amb compromisos de gestió, indicadors detallats per al seu seguiment, sistema de gestió de queixes i reclamacions, mesures d'esmena àgils en cas d'incompliment (en document de carta de serveis, que es facilite a les persones usuàries). Aquest criteri es valorarà amb un màxim de 5 punts.  
3. El treball desenvolupat en l'àmbit comunitari i el grau d'inserció de l'entitat en el territori, desenvolupant accions i programes en règim de col·laboració, que s'hauran d'acreditar documentalment. Es computarà cada programa amb participació pública amb 2 punts i els d'iniciativa privada amb 1 punt, fins a un màxim de 15 punts.  
  
4. Les bones pràctiques socials i de gestió de personal, en relació amb les clàusules socials de creació d'ocupació per a persones amb dificultats, plans d'igualtat entre homes i dones, i unes altres de caràcter social, especialment establides en l'execució de les prestacions objecte d'acció concertada.  
Aquest criteri es valorarà amb un màxim de 20 punts, de la forma següent:  
a) Tindre incorporades temporalment o indefinidament persones treballadores que es troben incloses en algun dels col·lectius d'especial atenció:  
 Joves que hagueren estat en situació de risc declarada o tutelats per l'entitat pública durant la seua minoria d'edat.  
 Dones víctimes de violència de gènere. Aquesta circumstància es tindrà en compte per a les unitats de convivència en les quals existisca alguna víctima de violència de gènere acreditada, i no sols en els casos de la titular del contracte.  
 Víctimes del terrorisme.  
 Persones amb diversitat funcional amb un grau de discapacitat igual o superior al 33 per cent. Aquesta circumstància es tindrà en compte no sols per als titulars del contracte, sinó per a qualsevol membre de la unitat de convivència.  
 Unitats de convivència en què totes les persones es troben en situació de desocupació i hagen esgotat les prestacions corresponents.  
  
 Unitats de convivència en les quals alguna persona assumeix la pàtria potestat, tutela o acolliment familiar d'una persona menor d'edat.  
  
 Persones en situació de necessitat o en risc d'exclusió, especialment quan tinguen fills menors exclusivament a càrrec seu.  
  
 Punts  
Més del 3 % 15  
Entre el 2 i el 3 % 10  
Entre l'1 i el 2 % 5  
  
  
b) Tindre establit un pla d'igualtat de dones i homes, que assegure la igualtat de gènere i l'eventual millora dels mínims en matèria d'igualtat i de conciliació laboral establits en la Llei orgànica 3/2007, de 22 de març, per a la igualtat efectiva de dones i homes, i en la normativa autonòmica (Llei 9/2003, de 2 d'abril, de la Generalitat): fins a 5 punts; 2 punts per sol·licitud del visat i 5 punts per pla d'igualtat visat.  
  
5. Criteris específics relatius a cada servei susceptible de ser concertat. Seran valorats amb un màxim de 30 punts, i caldrà aportar per a la seua oportuna baremació un document per cadascun dels apartats següents, en els quals es desenvolupe i explique el contingut de cadascun d'ells:  
a) Disposar d'un protocol de funcionament del servei, fins a 7 punts. Es valoraran en aquest apartat especialment els aspectes següents:  
  
- Programació del servei i àmbits d'actuació, 2 punts.  
- Objectius generals i específics, adaptats a les característiques de la població atesa, que es pretenguen aconseguir amb la prestació del servei, 2 punts.  
- Criteris i tècniques metodològiques d'intervenció professional, 3 punts.  
b) Disseny del sistema d'arxiu i registre d'expedients,1 punt.  
c) Sistema de recollida d'informació estadística, 1 punt.  
d) Normes de funcionament del servei en les quals es preveurà la relació de drets i deures de les persones usuàries, 1 punt.  
e) Programes formatius dirigits a les persones professionals que versaran sobre la matèria objecte del servei, realitzat per personal extern especialitzat en motivació i cohesió grupal en l'àrea d'infància i adolescència amb experiència de 300 hores acreditada mitjançant declaració responsable, fins a 20 punts:  
 90 hores anuals: 20 punts.  
 80 hores anuals: 15 punts.  
 70 hores anuals: 10 punts.  
 60 hores anuals: 5 punts.  
 50 hores anuals: 3 punts.  
Els extremes previstos en els apartats b, c i d s'acreditaran mitjançant declaració responsable del representant de l'entitat, en la qual s'explique breument el contingut de cadascun d'ells.  
  
Article 11. Comissió d'Avaluació  
1. Per a l'avaluació del procediment d'acció concertada que estableix aquesta convocatòria, es crea una comissió d'avaluació, que estarà integrada pels membres següents:  
a) La persona titular de la direcció de servei competent en matèria del servei objecte de la convocatòria, que ocuparà la Presidència. En cas d'absència, vacant o malaltia el substituirà una de les persones titulars de les altres direccions de servei de la Direcció General d'Infància i Adolescència.  
b) Vocals:  
 Dos caps de servei de l'esmentada direcció general. En cas d'absència, vacant o malaltia els substituirà la persona tècnica adscrita a la direcció general referida, que designarà a aquest efecte qui ocupe la presidència.  
 Dues persones titulars de les direccions de secció de la Direcció General d'Infància i Adolescència.  
 Les tres persones titulars de les direccions territorials de la Conselleria, que podran delegar en la direcció de servei de cada direcció territorial.  
2. Actuarà com a secretari o secretària de la comissió una persona adscrita a la Direcció General d'Infància i Adolescència, que assistirà a les reunions amb veu però sense vot.  
3. La Comissió d'Avaluació exercirà les seues funciones, actuant com a òrgan col·legiat. De cadascuna de les sessions s'alçarà la corresponent acta que serà signada per la persona que exercisca la Secretaria i la Presidència, una vegada aprovada per tots els membres assistents a cada sessió.  
4. La Comissió d'Avaluació serà convocada amb una antelació mínima de 48 hores, i per a la seua vàlida constitució serà necessària la presència de la majoria dels seus membres, i necessàriament de les persones que ocupen la Presidència i la Secretaria.  
5. Els acords s'adoptaran per la majoria dels presents.  
6. La resta de qüestions relatives al règim de funcionament es regirà pel que es preveu en la Llei 40/2015, d'1 d'octubre, de règim jurídic del sector públic.  
  
Article 12. Proposta de resolució  
1. La Comissió d'Avaluació és l'encarregada d'elaborar una relació ordenada de participants en el procediment de selecció, que han acreditat els requisits exigits, amb la seua puntuació en el procediment de selecció, d'acord amb els criteris de valoració, que estableix la Llei, que estan desenvolupats i ponderats en aquesta convocatòria.  
  
2. Basant-se en aquesta relació, s'elaborarà la proposta de resolució, que s'ha de remetre a la persona titular de la Direcció General d'Infància i Adolescència, en la qual es determinarà l'entitat o entitats que havent obtingut major puntuació per a cada lot, segons els casos, es proposa la formalización de l'acord d'acció concertada, les quals hauran de quedar a la disposició de la Conselleria a partir del moment que s'especifique en la resolució de concessió del concert social.  
  
3. En la mateixa proposta de resolució es deixarà constància dels lots sol·licitats per cada entitat d'iniciativa social sol·licitant, en què siga procedent denegar el concert, motivant-ne la causa.  
  
  
  
  
  
  
CAPÍTOL IV  
Finalització del procediment de selecció  
  
Article 13. Resolució de concessió  
1. La persona titular de la Direcció General d'Infància i Adolescència, per delegació de la persona titular de la Conselleria, a proposta de la Comissió d'Avaluació, i tenint en compte les disponibilitats pressupostàries existents, resoldrà sobre la concessió o denegació de concerts socials en un termini màxim de sis mesos des de l'endemà de la publicació de la convocatòria en el Diari Oficial de la Generalitat Valenciana.  
  
2. Transcorregut el termini establit en l'apartat anterior sense haver-se dictat i publicat la resolució expressa, hauran d'entendre's desestimades les sol·licituds formulades per les entitats participants en el procediment de concertació, per silenci administratiu, d'acord amb el que s'estableix en l'article 25 de la Llei 39/2015, d'1 d'octubre, del procediment administratiu comú de les administracions públiques, sense perjudici que subsistisca l'obligació legal de l'Administració de resoldre expressament.  
3. La resolució de concessió especificarà, respecte de les entitats d'iniciativa social que no acrediten el requisit de comptar amb un certificat de qualitat del centre o servei concertat, la seua obligació de sotmetre's, en el termini màxim de dos anys a comptar des de la data de formalització del concert, a l'avaluació de qualitat del servei i presentar un certificat de qualitat homologat per alguna entitat acreditada en matèria d'avaluació, podent l'administració procedir a l'extinció del concert si no es compleix amb aquesta obligació en el termini establit, conforme al que es preveu en la disposició transitòria cinquena del Decret 181/2017, de 17 de novembre.  
  
Article 14. Efectes del concert  
1. Els efectes econòmics del concert seran a partir la data de posada a la disposició de la conselleria concertant del servei concertat, amb independència del moment en el qual el concert es formalitze. La posada a disposició haurà de produir-se en la data indicada en la resolució de concessió, data que no podrà ser anterior a l'1 d'abril de 2021.  
  
2. La quantia màxima del concert es determinarà prenent en consideració el mòdul econòmic aplicable i el període de prestació del servei.  
  
  
Article 15. Publicació de la resolució  
La resolució administrativa d'aquest procediment de concertació serà objecte de publicació en el Diari Oficial de la Generalitat Valenciana, i aquesta produirà els efectes de la notificació a les entitats interessades, conforme al que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Article 16. Recursos  
La resolució posa fi a la via administrativa i en contra es podrà interposar recurs potestatiu de reposició en el termini d'un mes a comptar des de l'endemà de la seua publicació o bé directament recurs contenciós administratiu, en el termini de dos mesos a comptar des de l'endemà d'aquesta publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre que s'estime pertinent.  
  
  
CAPÍTOL V  
Formalització dels concerts  
  
Article 17. Condicions prèvies a la formalització  
1. Amb caràcter previ a la subscripció del concert social, s'haurà d'aportar per l'entitat:  
a) La fitxa d'alta de domiciliació bancària, segons model que s'adjunta com a annex IV.  
b) L'últim rebut de l'impost d'activitats econòmiques corresponent al servei o document que acredite la seua exempció.  
c) L'últim rebut de pagament de prima d'assegurança que cobrisca la responsabilitat civil, i també les contingències derivades per invalidesa i defunció en cas d'accident de les persones usuàries.  
2. Així mateix, si no s'ha subscrit amb anterioritat l'autorització a la Conselleria perquè aquesta obtinga de manera directa, a través de certificats telemàtics, l'acreditació del compliment d'obligacions tributàries i de Seguretat Social, des d'aqueix moment l'entitat quedarà subjecta a verificacions periòdiques de les esmentades obligacions per l'Administració concertant.  
  
Article 18. Formalització del concert social  
1. Els concerts socials, producte dels acords d'acció concertada, es formalitzaran en un document administratiu, d'acord amb el model fixat com a annex VI, dins del termini de trenta dies a comptar des de l'endemà de la publicació de la resolució de concessió.  
2. En el referit document de concert es farà constar de manera expressa els drets i les obligacions de les parts, tipologia dels serveis concertats, règim econòmic, forma de pagament, durada, possibilitat de pròrrogues i causes d'extinció d'aquest.  
Així mateix, haurà de deixar constància del requisit de certificació de qualitat, en els termes previstos en la disposició transitòria cinquena del Decret 181/2017, de 17 de novembre.  
3. El concert social serà subscrit, en representació de l'Administració concertant, per la persona titular de la Direcció General d'Infància i Adolescència, com a òrgan facultat per a resoldre el procediment de concertació.  
Una vegada formalitzat, s'anotaran d'ofici en la corresponent secció del Registre d'Entitats, Centres i Serveis de Serveis Socials.  
  
4. El document administratiu en el qual es formalitze el concert social podrà elevar-se a escriptura pública quan ho sol·licite el titular del servei concertat, i, en aquest cas, aniran a càrrec seu les despeses derivades del seu atorgament.  
  
  
TÍTOL III  
Finançament de l'acció concertada  
  
Article 19. Mòduls econòmics. Càlcul de l'import de l'anualitat del concert social  
El finançament dels serveis concertats per la Generalitat, a què es refereix aquesta convocatòria, s'efectuarà d'acord amb els mòduls econòmics fixat per a aquest servei en l'annex II.  
  
Article 20. Prohibició de cobrament a persones usuàries  
El servei concertat no podrà cobrar a les persones usuàries ni a les seues famílies cap quantitat suplementària per liquidació de qualsevol prestació que haja de ser atesa en virtut del concert, i aquest motiu serà causa de resolució del concert.  
  
Article 21. Justificació de la prestació del servei  
1. Les entitats signants dels concerts estaran obligades a justificar la prestació del servei i el compliment de les obligacions derivades del concert, per al seu abonament.  
2. A aquest efecte, hauran de presentar en les direccions territorials, amb caràcter mensual, en els cinc primers dies del mes següent, la documentació per via telemàtica o mitjans electrònics exigida en l'annex tècnic corresponent d'aquesta convocatòria.  
  
Article 22. Pagament del cost del concert social  
1. La conselleria competent en matèria de serveis socials tramitarà mensualment, prèvia justificació de l'entitat concertada en els termes descrits en l'article anterior, l'ordre de pagament del cost del servei concertat, d'acord amb els mòduls econòmics fixats en l'annex II de la convocatòria i el corresponent document de formalització.  
  
2. L'abonament del cost del concert s'efectuarà, mitjançant transferència bancària, al compte específic per a concerts socials designada per l'entitat corresponent.  
3. Quan així es preveja en la llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es lliurarà de forma anticipada.  
  
Article 23. Comprovació i control de la despesa  
1. L'òrgan competent en cada direcció territorial comprovarà la veracitat de les dades aportades i si existeix alguna incidència o reclamació relativa a l'atenció a les persones usuàries, sempre que aquesta haja sigut atesa adequadament o es trobe en termini pendent de resolució, per a donar conformitat, si escau, a la documentació.  
2. L'entitat haurà de remetre per via telemàtica, abans del 31 de gener de l'exercici següent, a la direcció territorial i a la direcció general competent en matèria d'infància i adolescència una memòria de les actuacions realitzades i el compliment de les condicions d'acord amb els punts establits en l'annex II d'aquesta convocatòria.  
3. L'entitat titular estarà obligada a conservar les factures i els documents justificants de despeses, per un període de quatre anys, per al seu control econòmic i financer.  
  
  
TÍTOL IV  
Execució dels concerts  
  
Article 24. Obligacions de l'Administració concertant  
Constitueixen obligacions de la Generalitat (Conselleria d'Igualtat i Polítiques Inclusives), com a Administració concertant les següents:  
a) Abonar a l'entitat titular del servei concertat, mensualment, l'import del concert conforme al mòdul econòmic fixat en l'annex II i en el document de formalització del concert social.  
b) Facilitar a l'entitat concertada tota la informació que dispose de la persona menor d'edat, de la família acollidora i d'origen, que resulte necessària per a la prestació, en el moment d'accés al servei, sense perjudici que l'entitat actualitze la seua informació com a resultat de la prestació del servei.  
c) Comunicar a l'entitat concertada, amb la suficient antelació, qualsevol circumstància que afecte les condicions del concerte subscrit.  
  
d) Dictar les directrius tècniques i instruccions necessàries per al desenvolupament de l'activitat, assegurar la qualitat del servei i que es proporcione a les persones menors d'edat el recurs més idoni a la seua situació i circumstàncies personals, dins d'un entorn social adequat.  
  
  
Article 25. Obligacions de les entitats titulars dels serveis concertats  
1. Sense perjudici de les obligacions establides en les normes d'aplicació, són obligacions de les entitats titulars dels serveis concertats, com a conseqüència de l'acord d'acció concertada i formalització del concert, les següents:  
a) Posar a la disposició de la Generalitat el servei previst en el concert, i també admetre el servei a totes les persones usuàries que els òrgans competents els designen.  
b) Mantindre els requisits i ràtios de personal en relació amb les prestacions i nombre de persones ateses, segons es determina en l'annex II, durant el període de vigència del concert.  
c) Prestar el servei gratuïtament a les persones, de manera que no pot percebre quantitat que, directament o indirectament, supose una contrapartida econòmica pels serveis objecte del concert.  
d) Fer constar en la seua documentació i en la seua publicitat, al costat de la denominació de l'entitat i servei, la condició de servei concertat, integrat en el sistema públic valencià de serveis socials.  
A aquest efecte, d'acord amb la disposició addicional novena del Decret 181/2017, de 17 de novembre, hauran de fer constar en la seua documentació i en la seua publicitat la condició de servei concertat, en el termini màxim de quinze dies des de la formalització del concert social, i, igualment, faran constar aquesta condició en la retolació i publicitat exterior de la seu en la qual es presta el servei.  
e) Complir, en tot moment, les condicions tècniques a les quals se subjecta el concert i mantindre els nivells de qualitat en la prestació assistencial.  
f) Adoptar les mesures adequades per a establir un sistema intern àgil de recepció, seguiment i resolució de les queixes i reclamacions que poguera presentar-se per les persones usuàries.  
g) Complir i seguir les instruccions i directrius tècniques que formulen els òrgans competents de la Conselleria per al desenvolupament de l'activitat i garantir l'adequada prestació del servei.  
h) Disposar d'un òrgan de participació conforme a les indicacions establides en l'annex II.  
i) Tindre, almenys, la meitat del personal d'atenció directa de la plantilla del servei amb una relació contractual de caràcter indefinit.  
2. Com a condicions tècniques obligatòries, l'entitat concertant haurà de:  
a) Subscriure una pòlissa d'assegurances que cobrisca la responsabilitat civil resultant de les accions del seu personal i de les persones usuàries del servei, i també les contingències derivades de lesió o defunció d'aquest personal i persones usuàries en cas d'accident o com a conseqüència de la prestació del servei, amb un mínim de 30.000 euros per defunció i de 60.000 euros per a invalidesa per sinistre, sense que existisca limitació per anualitat del segur, segons estableix la disposició addicional huitena del Decret 181/2017, de 17 de novembre.  
b) Desenvolupar les actuacions de control i seguiment de les actuacions concertades, que s'estipulen en l'article 29 d'aquesta disposició, amb la finalitat de garantir en tot moment la qualitat del servei.  
  
c) Adoptar totes les mesures necessàries per a complir amb les obligacions de protecció de dades de les persones usuàries i per a garantir el deure de reserva de la seua personal, d'acord amb el que es preveu en l'article 13.3 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil.  
d) Comunicar immediatament, en el termini màxim de 24 hores, per qualsevol mitjà escrit o telemàtic, qualsevol incidència greu esdevinguda durant l'estada de la persona en el servei, sent l'òrgan competent de l'Administració concertant la secció corresponent de la direcció territorial i direcció general.  
3. Igualment, les entitats estan obligades a complir amb la legislació laboral vigent i les obligacions que comporta el conveni col·lectiu sectorial d'aplicació vigent.  
4. Així mateix, estan obligades a facilitar la funció inspectora als Serveis d'Inspecció de Serveis Socials i assumir les actuacions de control financer que corresponga a la Intervenció General de la Generalitat.  
  
  
Article 26. Qualitat dels serveis: actuacions de control i seguiment  
  
1. En virtut de l'acord d'acció concertada, amb la finalitat de garantir en tot moment l'atenció i la qualitat del servei durant el període d'execució del concert, caldrà:  
a) Que s'elabore un programa individualitzat d'atenció a cada persona usuària, amb la seua valoració i seguiment per l'equip professional del servei.  
b) Que el servei dispose d'un sistema d'obtenció periòdica de la satisfacció de les persones usuàries respecte de l'atenció rebuda.  
c) Que existisca una avaluació dels resultats i serveis prestats.  
2. Per a això, s'estableixen, com a obligacions i exigències a les entitats titulars dels centres i serveis concertats, les actuacions següents:  
  
a) Elaborar, en el termini d'un mes des de l'accés al servei, un programa individualitzat d'atenció i seguiment de les persones usuàries, conforme al que s'estableix en l'annex II.  
Aquest programa s'haurà de comunicar a les persones usuàries o el seu representant legal, i també a l'Administració concertant.  
b) Sotmetre anualment el servei a la valoració de les persones usuàries. Els resultats de l'esmentada avaluació es remetran en el primer trimestre de l'any següent a la direcció general amb competències en matèria d'infància i adolescència.  
c) Al final de l'exercici, l'entitat haurà d'emplenar la memòria justificativa referida en l'apartat 2 de l'article 23 d'aquesta convocatòria, de l'actuació desenvolupada.  
  
Article 27. Contractació d'activitats accessòries amb tercers  
1. S'estableix com a activitats que, pel seu caràcter accessori, corresponguen a la prestació de serveis professionals, que no requerisquen exclusivitat o que tinguen naturalesa de serveis generals, que siguen necessaris per a cobrir les necessitats d'atenció integral o execució del servei. En cap cas podran subcontractar-se aquelles activitats que s'especifiquen com d'execució directa en l'annex de condicions tècniques.  
  
2. Quan aquestes activitats accessòries ja s'estiguen realitzant amb tercers, abans de l'inici del procediment de concertació, l'entitat haurà de posar-ho de manifest en aquest procediment, i facilitar la informació en la memòria tècnica de funcionament del servei.  
3. L'entitat concertada podrà contractar amb tercers un percentatge màxim del 15 per cent de l'import total del cost de concert. En aquest percentatge, sempre quedaran excloses les despeses necessàries en matèria de subministraments, cost de serveis d'aigua, telèfon, calefacció i uns altres consumibles.  
4. Els contractistes quedaran obligats només davant l'entitat titular del servei concertat, que assumirà la total responsabilitat de l'execució i de la prestació del servei enfront de l'Administració.  
5. A l'efecte del que es preveu en l'apartat anterior, l'entitat titular del servei concertat serà responsable que en l'execució de l'activitat accessòria contractada amb tercers es respecten els límits que s'establisquen en la normativa de concerts socials quant a la naturalesa i quantia màxima, i els contractistes estaran subjectes igualment al deure de col·laboració previst en l'apartat següent.  
6. En tot moment, durant el període de vigència del concert, l'Administració podrà requerir la informació econòmica, financera, laboral o de qualsevol classe justificativa d'aquestes contractacions d'activitats accessòries, amb la finalitat de garantir que no se supera l'esmentat percentatge.  
  
Article 28. Resolución de conflictes  
1. Les qüestions litigioses derivades de l'aplicació del règim d'acció concertada i, en concret, de les obligacions assenyalades al titular dels serveis concertats, seran resoltes per l'Administració competent sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
2. A l'efecte del que es disposa en l'apartat anterior, la persona titular de la Direcció General d'Infància i Adolescència és l'òrgan competent per a interpretar els concerts socials, resoldre els dubtes que oferisca el seu compliment, i també acordar la seua resolució i determinar els efectes d'aquesta.  
3. Contra els actes que dicte aquest òrgan durant l'execució del concert, que no posen fi a la via administrativa, podrà interposar-se el recurs d'alçada davant l'òrgan superior jeràrquic del que els va dictar, conforme al que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Article 29. Inspecció i control ordinari  
1. La Conselleria d'Igualtat i Polítiques Inclusives podrà inspeccionar els serveis concertats quan ho estime convenient, per a comprovar el bon funcionament de les instal·lacions i serveis.  
2. Les direccions territorials i la Direcció General d'Infància i Adolescència efectuaran el seguiment ordinari del compliment de les obligacions derivades del concert.  
  
  
TÍTOL V  
Concertació de serveis addicionals  
 i modificació i revisió dels concerts  
  
Article 30. Concertació de serveis addicionals  
1. Les entitats d'iniciativa social que es troben en alguna de les situacions descrites en l'article 37 del Decret 181/2017, de 17 de novembre, podran sol·licitar, durant el primer semestre de 2021, la concertació del servei comprés en l'objecte d'aquesta convocatòria. Els terminis, els procediments i les condicions per a formular i resoldre aquestes sol·licituds seran els establits en el títol VII de l'esmentat Decret 181/2017, i subsidiàriament, els que es recullen en aquest annex.  
2. Durant el termini de vigència d'aquesta convocatòria, l'òrgan facultat per a resoldre el procediment de concertació podrà, així mateix, si existeix crèdit adequat i suficient per a això i les necessitats del servei ho justifiquen:  
a) Concertar, sense necessitat de nova sol·licitud, els serveis que, malgrat haver aconseguit la puntuació mínima, hagueren quedat exclosos per falta de crèdit pressupostari, seguint l'ordre de prelació resultant del procediment de selecció, prèvia comprovació que l'entitat continua reunint els requisits necessaris.  
b) Obrir un nou termini de presentació de sol·licituds a l'empara d'aquesta convocatòria per a concertar els serveis que hagueren quedat deserts, per falta de sol·licituds adequades o per extinció, com aquells altres compresos en l'objecte de la convocatòria que necessite per a atendre necessitats sobrevingudes.  
3. Els acords d'acció concertada, en els supòsits recollits en els dos apartats anteriors, se sotmetran a les restants disposicions d'aquesta convocatòria. La durada no podrà prolongar-se més enllà del 31 de desembre de 2021, però seran prorrogables pel mateix temps i en les mateixes condicions que els restants concerts subscrits a l'empara d'aquesta.  
  
  
Article 31. Modificació dels concerts  
1. Els concerts acordats a l'empara d'aquesta convocatòria seran modificables d'acord amb el que es disposa en els articles 31 i 32 del Decret 181/2017, de 17 de novembre.  
2. La direcció general competent en matèria d'infància i adolescència determinarà si la demanda social justifica l'increment o la reducció del nombre de prestacions, atenent, entre altres paràmetres, a l'existència de llista d'espera o a la discrepància entre les prestacions previstes i les efectivament requerides, a la vista de la documentació justificativa.  
  
  
Article 32. Revisió i modificació de les condicions econòmiques  
La revisió i modificació de les condicions tècniques i econòmiques dels concerts se subjectarà al que es disposa en l'article 32 del Decret 181/2017, de 17 de novembre, amb les especificacions següents: la revisió dels mòduls econòmics requerirà d'un estudi previ de la direcció general competent en matèria d'infància i adolescència que determine que els costos variables, fixos i permanents de prestació del servei són inferiors o superiors a les contraprestacions econòmiques rebudes. Els mòduls es fixaran en una quantia que, dins de les disponibilitats pressupostàries, permeta restablir el equilibri entre costos i contraprestacions.  
  
  
  
ANNEX II  
Condicions tècniques del servei d'intervencions tècniques en acolliments familiars en famílies educadores  
  
1. DEFINICIÓ I OBJECTE  
L'objecte d'aquest concert és la gestió del servei d'intervencions tècniques en acolliments familiars de xiquets, xiquetes i adolescents, en la modalitat d'urgència, temporal o permanent, en famílies educadores, que comprén el conjunt d'actuacions mensuals de caràcter educatiu, formatiu, social i psicològic, que han de realitzar-se per part de l'equip tècnic assignat, per a l'adequat desenvolupament de l'acolliment familiar de xiquets, xiquetes i adolescents en família educadora, així com per a la seua avaluació.  
Es consideren beneficiàries d'aquest servei tant de les persones menors d'edat acollides o susceptibles d'acolliment familiar així com les famílies educadores que els acullen, i si escau, la família extensa.  
La prestació del servei objecte del concert es descompon en 5 lots amb la finalitat de garantir la proximitat del personal tècnic, tant als xiquets, xiquetes i adolescents acollits, com a les famílies acollidores així com per a afavorir l'estabilitat de la relació Equip Tècnic - Família Educadora. Per tant, els lots s'estableixen per zones geogràfiques definides per l'agrupació de comarques limítrofes.  
  
Lot Comarques  
1 Racó d'Ademús, els Serrans, Camp de Túria, el Camp de Morvedre, la Foia de Bunyol, lŽHorta Nord, lŽHorta Oest, lŽHorta Sud, la Vall d'Aiora, la Canal de Navarrés i Requena-Utiel  
2 La Costera, la Vall dŽAlbaida, la Safor, la Ribera Baixa, la Ribera Alta i València  
3 La Marina Alta, la Marina Baixa, el Comtat i l'Alacantí  
4 LŽAlcoià, Alt Vinalopó, Vinalopó Mitjà, Baix Segura/Vega Baja  
5 Els Ports, lŽAlt Maestrat, el Baix Maestrat, lŽAlcalatén, la Plana Alta, la Plana Baixa, Alt Palància i l'Alt Millars.  
  
  
Les entitats podran presentar-se a un o diversos lots, amb un equip professional específic per a cadascun d'ells.  
  
2. PRESTACIONS  
2.1. El servei consistirà en la realització, per a cadascun dels expedients derivats, de la modalitat d'intervenció tècnica que pertoque d'acord amb les descrites en l'apartat 2.2 d'aquest annex en relació amb les actuacions expressades en l'apartat 2.3 d'aquest annex.  
En la taula següent s'indiquen les assistències mensuals estimades per lot, cada assistència pot comprendre una o diverses actuacions, segons els casos i l'objecte de la derivació:  
  
Lot Província Nre. Assistències  
1 VALÈNCIA 216  
2 VALÈNCIA 216  
3 ALACANT 140  
4 ALACANT 140  
5 CASTELLÓ 70  
  
  
2.2. Modalitats i característiques de la intervenció. L'entitat concertada haurà de realitzar totes o algunes de les modalitats d'intervenció previstes en aquest apartat que comprendran les actuacions descrites en l'apartat 2.3 d'aquest annex. Tot això d'acord amb el que la direcció territorial establisca en cada cas en la corresponent fitxa de derivació:  
  
2.2.1. En funció de la disciplina professional des de la qual es realitzen, podran ser:  
a) educatives o pedagògiques,  
b) socials,  
c) psicològiques.  
2.2.2. En funció del seu objectiu, podran ser:  
a) de formació a les famílies per a l'acolliment,  
b) de planificació i preparació de l'acolliment,  
c) d'intervenció i mediació en l'acolliment,  
d) de seguiment i valoració de la seua evolució,  
f) de mediació amb entitats implicades en l'acolliment,  
g) d'auxili en la valoració de l'aptitud de les persones que s'ofereixen per a formalitzar acolliments familiars, en qualitat de família educadora,  
h) de respir, destinades a proporcionar a les persones acollidores un temps breu de descans realitzant a aquests efectes activitats dirigides als xiquets, xiquetes i adolescents acollits.  
2.2.3. En funció de l'entitat a qui es dirigeix la intervenció, podran ser:  
a) amb el NNA (intervenció o valoració de la seua evolució personal, familiar o social, així com de la seua vivència de l'acolliment),  
b) amb la família d'origen en relació a l'adequat desenvolupament de l'acolliment,  
c) amb la família acollidora en relació a l'adequat desenvolupament de l'acolliment,  
d) amb qualsevol entitat o institució amb la qual la NNA haja de relacionar-se (centre escolar, centre de salut, etc.),  
g) amb les llars i/o residències en les quals puga residir o haver residit el xiquet/a,  
h) de mediació entre els diferents agents directament implicats en l'acolliment (mediació entre família de la persona menor d'edat i família acollidora entre família educadora i col·legi, etc.),  
i) amb grups de famílies en sessions específicament dissenyades per a la informació, formació i autoajuda d'aquestes.  
2.2.4. En funció de la tipologia de les actuacions, podran ser:  
a) cursos o tallers de formació,  
b) entrevistes,  
c) coordinació i dinamització de sessions grupals,  
d) visites domiciliàries,  
e) elaboració i redacció d'informes,  
f) supervisió de trobades,  
g) intervencions terapèutiques.  
2.3. El servei prestat comprendrà les diferents modalitats d'intervenció detallades en l'apartat anterior i a l'efecte de la seua facturació les actuacions que a continuació es descriuen:  
a) Actuacions prèvies a l'inici de la convivència. Es consideren actuacions prèvies a l'inici de la convivència la participació i col·laboració en l'execució del Pla de transició de la convivència, inclòs l'acoblament al nou entorn familiar, ja siga de família biològica a acollidora, d'acolliment residencial a familiar, d'acolliment familiar a familiar o d'acolliment familiar a delegació de la guarda amb finalitats d'adopció.  
Amb caràcter general aquestes actuacions prèvies computaran com 0,75 assistència, i podran computar com 1 assistència a criteri de la direcció territorial, quan la complexitat de l'acolliment l'exigisca.  
b) Seguiment i intervenció en els acolliments en curs. Totes les intervencions tècniques que es realitzen mensualment en el seguiment d'un acolliment familiar d'urgència, temporal i permanent a l'efecte de la seua facturació, computaran com 1 assistència.  
La direcció territorial podrà derivar a l'entitat adjudicatària el seguiment i intervenció així com la realització d'algunes de les actuacions descrites en aquest apartat, respecte d'acolliments familiars amb família extensa, quan els revisten una especial dificultat tenint en compte les característiques del xiquet, xiqueta o adolescent.  
El seguiment i intervenció en els acolliments familiars en família extensa computaran a l'efecte de la seua facturació com 1 assistència.  
c) Actuacions complementàries o/i accessòries:  
- Tasques auxiliars per a la valoració de l'aptitud de les persones que han presentat el seu oferiment en el Registre de Famílies que s'ofereixen per a acollir de la Comunitat Valenciana com ara: visites domiciliàries i informe social i/o psicològic. En cap cas aquestes tasques poden implicar l'emissió d'un informe complet de la valoració de l'aptitud de la família educadora, que és competència exclusiva de la direcció territorial. Computaran com 0,50 assistència.  
- La direcció territorial podrà derivar a l'entitat concertada, amb l'autorització prèvia per part de la direcció general, la realització d'informes sociofamiliars complementaris relatius a la família extensa dels xiquets, xiquetes i adolescents amb expedient de protecció que computaran com a mitja assistència.   
- Gestions administratives, que la direcció territorial li encomane, relatives a l'escolarització, cobertura sanitària, tramitació de documentació de l'acollit/da, així com unes altres d'índole similar que resulten procedents per al bon desenvolupament de l'acolliment.  
No es computaran com a actuació independent, ja que es troben compreses a l'efecte de facturació en l'assistència per modalitat d'acolliment.  
d) Actuacions posteriors a l'acolliment. Són aquelles que es realitzen una vegada finalitzat l'acolliment i la convivència amb la família acollidora. Comprendrà totes les intervencions que estimen necessàries d'acord amb el que s'establisca en el Pla de transició de la convivència, que garantisquen que el cessament de l'acolliment es realitza de manera adequada, proporcionant el suport tècnic que les persones implicades necessiten en tot moment ateses les circumstàncies de cada cas.  
Computarà com 0.50 assistència. No serà possible facturar per aquest concepte les actuacions compreses en el Pla de transició de convivència que s'estiga facturant com a actuació prèvia d'acord amb el que s'estableix en la lletra a) d'aquest apartat.  
e) Formació. L'entitat adjudicatària haurà d'impartir un curs de formació a les famílies educadores cada quatre mesos. La temàtica de cada curs serà prèviament autoritzada i consensuada amb la direcció general competent en matèria d'infància. Cadascun d'aquests cursos tindrà una duració mínima de 4 hores i un aforament màxim de 20 persones.  
No es computaran com a actuació independent, ja que a l'efecte de facturació, es troben compreses en l'assistència per modalitat d'acolliment.  
f) Activitats de respir. L'entitat concertada realitzarà activitats de respir individuals o/i grupals segons els casos, durant els períodes vacacionals de les persones menors d'edat, Nadal, Setmana Santa i estiu, així com a sol·licitud de la direcció territorial. El nombre mínim d'activitats de respir a l'any serà de 5 i màxim de 10 per lot. Podran consistir en activitats d'oci, tallers lúdic didàctics o anàlegs, adequats per a totes les edats de les persones menors d'edat acollides.  
No es computaran com a actuació independent, ja que a l'efecte de facturació, es troben compreses en l'assistència per modalitat d'acolliment.  
g) Visites. Realització de visites o trobades entre la persona menor d'edat i la seua família, o entre les famílies que no hagen de realitzar-se en punt de trobada familiar (PEF), en dissabtes, o si cal, diumenges i festius, sense perjudici de mantindre la necessària coordinació i suport a les visites que es duen a terme en el PEF.  
No es computaran com a actuació independent, ja que a l'efecte de facturació, es troben compreses en l'assistència per modalitat d'acolliment.  
  
Taula 1. Resum compute assistències per actuació  
  
Tipus actuació Subtipus actuació Còmput assistència  
a) Actuacions prèvies Transició convivència 0,75/1 (excepció)  
b) Seguiment i intervenció A.F. Urgència 1  
 A.F. Temporal 1  
 A.F. Permanent 1  
 A.F. EXT 1  
c) Actuacions complementàries Valoració Aptitud F.E. 0,5  
 Valoració F.EXT. 0,5  
d) Actuacions posteriors a l'acolliment 0,50  
  
  
  
2.4. Actuacions mínimes en cada modalitat d'acolliment familiar. Les actuacions mínimes es refereixen a aquelles que obligatòriament han de ser realitzades per l'entitat concertada amb la periodicitat indicada en cada cas, sense perjudici de la realització de totes aquelles que resulten necessàries per al correcte desenvolupament de l'acolliment:  
a) Visita domiciliària: en tots els acolliments es realitzarà, almenys, una visita domiciliària al mes.  
b) Contacte telefònic: en tots els acolliments familiars, es contactarà telefònicament una vegada al mes, com a mínim, amb la família acollidora. Preceptivament, també es contactarà amb la família acollidora a l'inici de l'acolliment, una vegada s'haja derivat el cas a l'entitat de seguiment.  
2.5. En el cas d'acolliments de dues o més persones menors d'edat per una mateixa família, siguen germans o no, s'entendrà, en tot cas, com dos o més acolliments.  
2.6. L'Administració es reserva la facultat d'assumir, totalment o parcialment, la realització directa de les actuacions i intervencions referides en l'objecte del present concert, quan així ho estime necessari.  
2.7. En tot cas, l'entitat concertada haurà de col·laborar i coordinar-se amb les direccions territorials competents en matèria de protecció a la infància i l'adolescència, els serveis socials d'atenció primària així com altres recursos de l'àmbit sanitari, educatiu i social, que siguen necessaris per al bon funcionament de l'acolliment.  
  
3.PERSONAL  
1. El servei comptarà amb els equips professionals multidisciplinaris que pertoquen segons la ràtio d'assistències previstes en aquest apartat, per a la realització de les intervencions tècniques descrites en aquest annex.  
2. L'entitat concertada comptarà amb un equip per a cada 40 assistències/mes compost per 4 professionals a jornada completa. En el cas d'un nombre inferior o superior d'assistències, la plantilla mínima serà la proporcional a la ràtio anterior (40 assistències/mes) segons figures professionals. A continuació s'estableixen els perfils professionals de l'equip:  
a) 1 Tècnic superior: llicenciat/llicenciada en Psicologia o títol universitari oficial de grau amb títol oficial de màster universitari que d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos. En el cas que, d'acord amb la ràtio de personal establida l'entitat adjudicatària haja de contractar més d'un equip interdisciplinari, la figura de la llicenciada/llicenciat o titulada/titulat universitari de grau amb títol oficial de màster universitari, dels restants equips que es formen podrà comptar amb altres titulacions com ara psicopedagogia o pedagogia.  
b) 2 Tècnics mitjans: diplomades/diplomats universitaris en Treball de Social o Assistents Socials i diplomades/diplomats en Educació Social, o bé titulacions universitàries de grau que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos.  
c) 1 tècnic/a superior de formació professional d'integració social.  
3. Complementant les persones que integren els equips professionals descrits, l'entitat concertada comptarà a més formant part de la seua plantilla amb les figures professionals següents:  
a) Una persona administrativa a jornada completa per a cada quatre equips professionals o la part proporcional, segons siga procedent.  
b) Una persona professional en l'àmbit de la psicologia amb formació específica en teràpia i/o certificat d'EUROPSY específica en psicoteràpia, a jornada completa per a cada quatre equips professionals o la part proporcional, segons siga procedent.  
c) Una persona professional amb titulació de nivell anàleg, tal com Grau en Belles Arts, Grau en Arts Escèniques, Grau en Ciències de l'Activitat Física i de l'Esport i els ensenyaments artístics superiors; que en tot cas, haurà de justificar la titulació d'educador/a social o tècnics/tècniques superiors de la família de formació professional de serveis socioculturals i a la comunitat. La proporció d'aquesta figura professional és d'una persona a jornada completa cada 3 equips o la part proporcional, segons siga procedent.  
4. A més, l'entitat haurà de comptar, amb un o una professional que assumisca la responsabilitat de la direcció i coordinació de l'equip o equips i amb la direcció territorial o/i direcció general competents en matèria d'infància i adolescència. Aquesta funció de direcció no serà incompatible amb la realització de les restants actuacions previstes en el concert.  
5. Totes les persones que integren la plantilla, excepte la persona administrativa hauran de comptar amb dos anys d'experiència laboral o professional en tasques relacionades amb la protecció d'infància i amb 80 hores de formació específica sobre acolliment familiar, protecció d'infància o intervenció familiar impartida o homologada per una universitat o per algun organisme públic amb competència formativa en matèria de serveis socials.  
En cas que l'entitat concertada acredite formalment la impossibilitat de contractar alguna de les persones professionals previstes per no aconseguir el temps mínim d'experiència exigit o/i d'hores de formació específica, podrà contractar una altra persona que no complisca el requisit d'experiència o/i formació específica amb l'autorització prèvia de la direcció general competent en matèria d'infància i adolescència.  
A l'efecte d'obtindre aquesta autorització, l'entitat concertada haurà de presentar juntament amb la sol·licitud d'autorització dirigida a la direcció general la documentació següent:  
a) Certificat o document anàleg del Servei Públic d'Ocupació en el qual conste la recent tramitació de la corresponent oferta d'ocupació amb resultat negatiu.  
b) Compromís de l'entitat concertada de proporcionar a la persona per a la contractació de la qual se sol·licita l'autorització, la formació específica necessària en el termini màxim d'un any des de la seua contractació, així com de la seua tutorització durant l'any següent a la seua contractació per part d'una de les persones de la plantilla amb idèntica titulació i funcions.  
Transcorregut un any des de la seua contractació, amb l'autorització prèvia de la direcció general, l'entitat concertada presentarà un informe a la direcció general en el qual es detallen els cursos específics realitzats amb indicació del seu contingut i duració.  
6. Les entitats concertades hauran de presentar en la direcció general competent en matèria d'infància i adolescència, dins dels deu primers dies següents a la formalització de l'acord de l'acció concertada, així com cada vegada que es procedisca a la contractació d'una nova persona que haja de ser acreditada, còpies dels contractes de treball corresponents a la plantilla mínima exigida i aquella altra de què dispose. Qualsevol variació en la plantilla haurà de ser comunicada i documentada amb la suficient antelació.  
7. Les obligacions socials i laborals respecte a aquest personal correspondran únicament i exclusivament a l'entitat concertada, l'Administració serà del tot aliena a aquestes relacions laborals.  
L'entitat concertada, a l'efecte de verificació del manteniment de la proporció de personal establida en aquest annex, haurà de comunicar a la direcció general competent en matèria d'infància i adolescència la relació de persones contractades que formen part de la plantilla, amb indicació de la distribució horària setmanal que realitza cadascuna d'elles, a l'inici de l'execució del present concert i sempre que es produïsca algun canvi, sense perjudici d'observar el que es preveu en el paràgraf següent.  
8. A fi de garantir la qualitat en la prestació del servei, la proporció requerida entre els recursos personals i assistències prestades haurà de mantindre's amb independència d'incidències com ara baixes laborals, vacances o altres incidències de personal.  
9. Serà responsabilitat de l'entitat concertada vetlar pel compliment de les funcions, obligacions, així com les possibles sancions del personal contractat per a la prestació del servei objecte de concert.  
10. El personal contractat per l'entitat concertada haurà de ser acreditat per la direcció general competent en matèria d'infància i adolescència per a poder realitzar les seues funcions d'intervenció, per a això, haurà d'aportar, a més del contracte laboral corresponent, documentació acreditativa dels requisits de titulació, formació i experiència del personal a acreditar. Per tant, l'entitat haurà de sol·licitar aquesta acreditació a la direcció general esmentada, així com comunicar les altes, baixes o qualsevol altra modificació contractual que repercutisca en la dedicació del personal tècnic en el desenvolupament de les seues funcions. La direcció general competent formalitzarà a aquest efecte acreditacions la vigència de les quals no podrà ser superior a la del present concert. Tot això en el termini de 10 dies des de la data de formalització del present concert i sempre que es procedisca a una nova contractació.  
11. La participació professional del personal que duga a terme les prestacions del present concert en altres recursos o programes relacionats amb la protecció d'infància requerirà l'autorització prèvia de la direcció general competent en matèria d'infància i adolescència, que s'atorgarà únicament quan resulte compatible en funció de les hores de dedicació i de la naturalesa de les tasques a realitzar.  
  
4. HORARI:  
L'horari de prestació del servei es realitzarà de dilluns a divendres, tots dos dies inclosos. El servei haurà de prestar-se tant en jornada de matí com de vesprada, garantint-se que la jornada vespertina permeta respectar els horaris escolars i laborals de les persones usuàries.  
Aquest horari habitual haurà de comunicar-se a la direcció territorial competent per raó de la matèria i el territori, la qual podrà exigir-ne la modificació.  
Fora de l'horari habitual, l'entitat concertada haurà de realitzar totes aquelles actuacions necessàries per a l'adequat desenvolupament dels acolliments que no puguen o hagen de ser realitzades en aquest horari. Aquestes actuacions poden ser:  
a) Realització de visites o trobades entre la persona menor d'edat i la seua família, o entre les famílies que no hagen de realitzar-se en punt de trobada familiar (PEF), en dissabtes, o si cal, diumenges i festius, sense perjudici de mantindre la necessària coordinació i suport a les visites que es duen a terme en el PEF.  
b) Actuacions, en qualsevol dia de la setmana, de suport o seguiment davant incidències significatives en l'acolliment que requerisquen una intervenció urgent.  
  
5. MÒDUL ECONÒMIC:  
5.1. Càlcul  
El sistema utilitzat per a determinar el mòdul econòmic ha sigut el càlcul del cost de personal necessari per a cada lot d'acord amb el nombre d'assistències estimades així com la ràtio de personal establida en l'apartat 3 d'aquest annex. Tot això amb aplicació de les taules salarials corresponents a 2021 previstes en l'III Conveni col·lectiu per a empreses d'atenció especialitzada en l'àmbit de la família, infància i joventut a la Comunitat Valenciana, amb un increment sobre el total de despeses de personal en concepte de despeses de sosteniment (lloguer local, subministraments, material?).  
  
  
Lot Nre. estimat d'assistències al mes Mòdul econòmic per assistència 2021  
 s/IVA amb/IVA  
Província València (LOT 1) 216,00 412,46 € 453,71 €  
Província València (LOT 2) 216,00 412,46 € 453,71 €  
Província Alacant (LOT 3) 140,00 407,06 € 447,77 €  
Província Alacant (LOT 4) 140,00 407,06 € 447,77 €  
Província Castelló (LOT 5) 70,00 401,91 € 442,11 €  
  
  
  
Les entitats que s'oferisquen per a formalitzar el concert d'aquest servei podran presentar-se a un o diversos lots sempre que reunisca les condicions i requisits establits per a cadascun d'ells.  
5.2. Pagament  
1. Dins dels cinc primers dies hàbils de cada mes l'entitat concertada presentarà en la direcció territorial competent per raó de la matèria i el territori la documentació següent:  
a) Una relació de tots els expedients en els quals s'ha realitzat la corresponent intervenció, amb indicació de les assistències realitzades durant el mes anterior, d'acord amb el format i contingut establit per la direcció general competent en matèria d'infància i adolescència.  
Per a acolliments la data d'inici o finalització dels quals no coincidisquen amb el mes natural, es computaran només els dies del mes durant el qual s'ha realitzat la intervenció, realitzant a aquest efecte el corresponent prorrateig per dies.  
b) Document en el qual s'indiquen expressament les actuacions realitzades en el període que es factura per a cadascun dels expedients derivats, amb el format i contingut establit per la direcció general competent en matèria d'infància i adolescència.  
En relació amb les actuacions formatives, la corresponent a cada quadrimestre haurà de ser realitzada i constar com realitzada com a màxim en l'últim mes del quadrimestre corresponent.  
Les activitats de respir mínimes hauran de constar realitzades en els documents mensuals corresponents al mes següent als períodes de vacances.  
c) Certificat a què es refereix l'apartat 6 d'aquest annex.  
La direcció territorial amb caràcter previ a donar la conformitat al servei prestat haurà de revisar els documents descrits en les lletres a) i b) d'aquest apartat, i verificar que s'han complit les actuacions mínimes exigides en aquest annex. En cas de no realització d'alguna o algunes de les actuacions mínimes exigides en cada cas, l'entitat haurà de fer constar al final del document referit en la lletra b) d'aquest apartat, la causa de l'incompliment.  
Els expedients respecte dels quals no s'hagen realitzat aquestes actuacions mínimes no seran computats excepte:  
- que aquesta omissió es dega a causes alienes a l'entitat concertada,  
- que l'incompliment de les actuacions mínimes establides per a acolliments temporals i permanents, es referisca a la visita domiciliària, però es constate que han sigut realitzades algunes de les actuacions següents: intervenció en família educadora, intervenció psicològica, intervenció sobre el menor, i/o supervisió de visita amb intervenció per part del personal tècnic, que es consideren substitutives d'aquesta, ja que permeten tindre un coneixement directe de l'evolució de l'acolliment.  
En el cas de no realització de les actuacions mínimes en matèria de formació o respir, en la factura corresponent al mes de desembre es deduirà un 2% de l'import total de la factura a liquidar per cadascuna de les actuacions mínimes no realitzades, llevat que la seua realització estiga prevista per al referit mes de desembre el pagament del qual es tramitarà d'acord amb el que es preveu en el punt 2 d'aquest apartat.  
Davant els incompliments detallats anteriorment, les direccions territorials informaran la direcció general competent en matèria d'infància i adolescència als efectes que pertoquen.  
Si transcorreguts dos dies del lliurament de l'anterior documentació, no han rebut per part de la direcció territorial cap objecció al còmput d'assistències, l'entitat concertada podrà presentar la corresponent factura.  
2. El mes de desembre es lliurarà de forma anticipada amb una relació estimada d'assistències a data 1 de desembre, sense perjudici de la regularització corresponent, que s'efectuarà en tot cas abans del 31 de gener de l'exercici següent.  
  
6. DOCUMENTACIÓ JUSTIFICATIVA DE LA PRESTACIÓ DEL SERVEI  
Dins dels deu primers dies següents a la formalització de l'acord d'acció concertada l'entitat haurà de remetre a la direcció territorial amb competències en matèria d'infància i adolescència, còpia dels contractes laborals del personal adscrit a la prestació del servei i dels documents que acrediten el compliment dels requisits de titulació i formació o experiència del personal tècnic.  
Així mateix, s'haurà de presentar un certificat negatiu per cada una de les persones professionals que presta el servei, inclòs el voluntari, en exercir professió, ofici i activitat que implica contacte habitual amb persones menors d'edat, per a complir el requisit previst en l'article 13.5 de la Llei orgànica 1/1996, de 15 de gener, de protecció jurídica del menor, i en l'article 8.4 de la Llei 45/2015, de 14 d'octubre, de voluntariat, relatiu a no haver sigut condemnat per sentència ferma en els delictes indicats en aquests preceptes. En el cas que un treballador/ a de manera sobrevinguda incomplisca el requisit indicat anteriorment, l'entitat l'haurà de substituir de manera immediata.  
Qualsevol variació de la plantilla del personal tècnic adscrit a la prestació del servei es comunicarà, així mateix, a la direcció general amb antelació suficient, mitjançant escrit en el qual figure la data d'aquesta variació i les causes que la motiven. Quan la variació supose la incorporació d'una nova persona professional, estarà condicionada al fet que aquesta complisca el requisit de formació o experiència exigit, aspecte que haurà d'acreditar-se documentalment abans de la incorporació mitjançant la remissió a la direcció general còpia del contracte laboral d'aquest nou personal, dins dels deu dies següents a la seua incorporació.  
Finalment, s'haurà de presentar còpia compulsada de la pòlissa d'assegurances conforme al que s'estableix en aquesta convocatòria.  
Les entitats concertades justificaran la prestació del servei i el compliment de les obligacions derivades d'aquest, per al seu abonament.  
A aquest efecte, hauran de presentar en les direccions territorials, amb caràcter mensual, en els cinc primers dies del mes següent, per via telemàtica o mitjans electrònics un certificat que s'ha prestat el servei de conformitat amb les obligacions que estableix el concert i, si és el cas, indicarà si ha existit variació en la plantilla de personal, que serà subscrit pel representant legal de l'entitat o persona en qui delegue.  
  
7. OBLIGACIONS ESPECÍFIQUES  
7.1. Condicions generals del servei a prestar:  
a) Atendre els xiquets, xiquetes i adolescents en acolliment familiar, així com les seues famílies acollidores d'acord amb els termes de la derivació realitzada per la direcció territorial amb competència en matèria d'infància i adolescència.  
b) Atendre els requeriments de la direcció territorial i, si escau, de la Direcció General, de la Conselleria d'Igualtat i Polítiques Inclusives i mantindre els nivells de qualitat en la prestació del servei.  
c) Complir les ordres, protocols de treball, normes de funcionament, directrius i instruccions que dicten els òrgans de la Conselleria d'Igualtat i Polítiques Inclusives per a garantir l'adequada prestació del servei concertat.  
d) Assistir a les reunions de treball i coordinació que els òrgans de la Direcció Territorial de la Conselleria d'Igualtat i Polítiques Inclusives consideren necessàries.  
e) Col·laborar en les actuacions o programes que en matèria de qualitat assistencial o millores de prestacions es desenvolupen directament per part de la Conselleria d'Igualtat i Polítiques Inclusives.  
f) Sotmetre's a la supervisió dels òrgans competents de la Conselleria d'Igualtat i Polítiques Inclusives.  
g) Facilitar a la Conselleria d'Igualtat i Polítiques Inclusives tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per al correcte desenvolupament del servei concertat.  
h) Obtindre i facilitar les dades estadístiques que sol·licite la Direcció General d'Infància i Adolescència.   
i) Facilitar la inspecció periòdica per part de la direcció territorial, amb la finalitat de comprovar la gestió realitzada. L'entitat posarà a la disposició de la direcció general tota la informació i documentació que li siga requerida.  
j) Les entitats concertades hauran d'identificar la seu del servei concertat en els termes que a cada moment establisca la conselleria competent en la matèria, i haurà de constar expressament que es tracta d'un servei concertat de la Generalitat. D'igual manera, tot el material que s'utilitze per a la prestació del servei haurà de subjectar-se a les indicacions que sobre imatge institucional dispose la conselleria de referència, evitant en tot moment l'equívoc quant al finançament i responsabilitat del recurs. Per tant, i per a la utilització de la imatge institucional, haurà de seguir les instruccions que a aquest efecte dicte l'òrgan competent de la Conselleria d'Igualtat i Polítiques Inclusives.  
k) L'entitat concertada haurà de garantir que totes les instruccions, fullets informatius i documentació (especialment normes de funcionament, contractes terapèutics, consentiments, etc.) que s'utilitzen en l'atenció a la ciutadania, famílies o xiquets, xiquetes i adolescents estiguen en valencià i castellà, sense perjudici del dret de la ciutadania a l'opció lingüística.  
7.2. Ubicació i condicions dels locals on es presta el servei  
Li correspondrà a l'entitat concertada proporcionar els immobles on es prestarà el servei, que hauran de situar-se en la zona geogràfica que delimita el lot corresponent o una zona amb bona comunicació mitjançant transport públic respecte de les zones en les quals haja de prestar el servei. En cas que l'entitat haja resultat beneficiària de dos lots, haurà de disposar d'una seu en cada àmbit geogràfic.  
Les dependències hauran de presentar les condicions adequades d'habitabilitat i disposar d'espais suficients per a la prestació del servei, tindre unes condicions que contribuïsquen a la creació d'un clima propici en l'atenció als xiquets, xiquetes i adolescents i atenció a les famílies, redacció d'informes i en general, la realització del treball encomanat. A més hauran de complir, les condicions d'accessibilitat exigibles, segons la normativa vigent, a edificis de pública concurrència.  
S'haurà de comptar amb:  
a) Espai per al treball individual de cadascun dels membres de l'equip professional i personal auxiliar administratiu si n'hi ha.  
a) Almenys un despatx o sala habilitat per a entrevistes.  
b) Sala habilitada per a les sessions grupals i supervisió de visites.  
Els mitjans materials per a l'execució de l'objecte del concert estaran a càrrec de l'entitat adjudicatària, i consistiran bàsicament en:  
a) Equip mobiliari suficient per a la realització de les tasques objecte del concert i l'atenció a les persones usuàries, en cadascuna de les dependències especificades en el punt anterior.  
a) Equips informàtics per a la realització simultània d'elaboració i impressió d'informes; manteniment de bases de dades, i tasques administratives.  
b) Mitjans de comunicació que garantisquen la fluïdesa en les citacions, i actuacions de seguiment i suport (telèfon, fax i correu electrònic). Haurà d'existir un telèfon ?24 hores- (mòbil) atés permanentment per l'equip tècnic amb la finalitat de facilitar a les persones implicades en l'acolliment una possibilitat de contacte amb aquestes en qualsevol moment (inclosos caps de setmana). Així mateix, haurà d'existir un servei telefònic de contestador automàtic que informe del telèfon habitual de l'equip tècnic; que permeta rebre avisos fora de l'horari d'atenció habitual, i que informe del telèfon mòbil d'atenció permanent.  
c) Material tècnic especialitzat (avaluació pedagògica, social o psicològica) necessari per a la realització de les tasques encomanades, amb disponibilitat d'exemplars suficients per a l'acompliment fluid d'aquestes.  
d) Equip mobiliari suficient per a la realització de les tasques objecte del contracte i l'atenció als usuaris.  
e) Farmaciola d'urgències, que haurà d'estar fora de l'abast de les persones usuàries.  
L'entitat concertada haurà de subscriure les corresponents assegurances de responsabilitat civil i d'accidents per a la cobertura dels riscos derivats de la prestació dels serveis i fer-se càrrec de la neteja de local.  
  
7.3. Obligacions de funcionament del servei  
a) L'entitat concertada solament podrà facturar aquelles assistències que prèviament li hagen sigut remeses per la direcció territorial competent en matèria d'infància i adolescència, així com aquelles actuacions que excepcionalment hagen sigut derivades per la Direcció General d'Infància i Adolescència.  
b) L'entitat concertada haurà d'informar les persones usuàries que es tracta d'un servei gratuït concertat per la Conselleria d'Igualtat i Polítiques Inclusives.  
c) L'entitat concertada haurà de complir les indicacions que consten en la fitxa de derivació, així com tot el que s'estableix en el present annex.  
d) El desenvolupament tècnic de les tasques objecte d'aquest concert haurà d'ajustar-se a les directrius, documents tècnics i instruccions que la Direcció General d'Infància i Adolescència puga dictar sobre aquest tema.  
e) Igualment, correspon a la direcció territorial competent en matèria d'infància i adolescència, el seguiment i control tècnic de les intervencions de l'entitat concertada. Per a possibilitar aquesta actuació, l'entitat concertada haurà de garantir la participació del personal de l'equip en aquelles sessions tècniques i reunions que s'estimen necessàries. Sense perjudici de l'anterior, hauran de reunir-se amb caràcter ordinari amb la direcció territorial amb una periodicitat mínima d'una vegada al mes.  
f) En cap cas, l'entitat concertada entregarà originals o còpies dels informes emesos a les persones o institucions implicades en l'acolliment excepte a la mateixa direcció territorial o direcció general. En el cas que qualsevol dels primers sol·licitara aquests informes, l'entitat concertada derivarà aquesta sol·licitud a la corresponent direcció territorial que procedirà de conformitat amb el que es disposa en la normativa vigent.  
g) L'administració concertant podrà demanar, quan així ho estime necessari, ampliació d'aquells aspectes continguts en els informes, informes complementaris o puntuals sobre algun aspecte concret de l'acolliment familiar, de la família educadora o de la persona menor d'edat acollida.  
7.4. Control de les assistències  
a) A l'efecte d'exercir el pertinent control i seguiment de l'execució del concert, mensualment per a cada assistència hauran de remetre a la direcció territorial competent per raó de la matèria i el territori, abans d'emetre la factura, la documentació indicada en l'apartat 5.2 d'aquest annex, segons el model facilitat per la Direcció General d'Infància i Adolescència, haurà de presentar-se una per cadascun dels tècnics acreditats. Les actuacions hauran d'ajustar-se a les obligacions mínimes establides en aquest annex en funció del còmput com una o mitja assistència, segons els casos.  
c) Haurà d'especificar-se, així mateix, en què consisteixen les gestions administratives realitzades.  
d) La direcció territorial competent únicament donarà la conformitat a la facturació presentada per l'entitat concertada en els termes previstos en l'apartat 5.2 d'aquest annex.  
e) Hauran de ser aportades a la Direcció General d'Infància i Adolescència mensualment per part de l'entitat concertada còpies de documentació indicada en l'apartat a), del còmput d'assistències i el seu import així com dels cessaments dels acolliments.  
  
7.5. Elaboració d'Informes  
a) Com a regla general s'observarà la periodicitat de l'elaboració i remissió dels informes, tant el de seguiment de l'acolliment familiar temporal com del permanent, que estarà determinada en el Pla de protecció.  
b) En cas de no concretar-se en aquest document o no disposar-ne, els informes hauran de remetre's amb caràcter previ, mínim un mes, a la finalització del termini de la mesura jurídica de protecció, si aquesta està expressada en la resolució administrativa o en el Pla de protecció.  
c) I en absència d'això, aquests informes s'elaboraran amb caràcter trimestral per als acolliments familiars temporals i amb caràcter semestral per als acolliments familiars permanents.  
d) No obstant això, s'emetran en qualsevol moment a requeriment de la direcció territorial.  
e) La falta de lliurament dels informes i plans d'intervenció que corresponguen en els terminis previstos en aquest annex comportarà una deducció d'un 0,25 de l'import de l'assistència mensual respecte de l'acolliment a què es referisquen en la factura del mes en què degueren ser entregats. No obstant això, la direcció territorial formularà per escrit el requeriment d'aquesta documentació fixant un termini de lliurament de deu dies.  
f) Els informes, plans i resta de documents que haja d'elaborar l'entitat concertada haurà d'ajustar-se quant a la seua forma als models establits per la direcció general competent en matèria d'infància i adolescència i pel que respecta al seu contingut a les indicacions de la direcció territorial.  
  
8. PROCEDIMENT I ÒRGAN ENCARREGAT DE LA DERIVACIÓ  
Des de les direccions territorials de la Conselleria d'Igualtat i Polítiques Inclusives de cada província es derivaran les intervencions a l'entitat concertada, la qual procedirà a l'obertura d'un expedient per a cada persona menor d'edat o família, segons els casos.  
8.1. Derivació a l'entitat concertada  
1. La derivació de la intervenció del cas a la corresponent entitat concertada es realitzarà per mitjà d'entrevista tècnica en la qual participarà el personal tècnic instructor de l'expedient i el personal tècnic designat per l'entitat concertada. Prèviament s'haurà avançat telemàticament la corresponent fitxa de derivació amb la documentació i informació necessària, inclòs el Pla de protecció del xiquet, xiqueta o adolescent (PPNNA). En cas de no estar disponible en aqueixos moments el PPNNA es remetrà posteriorment quan es dispose d'aquest.  
Es traslladarà a l'equip tècnic de l'entitat concertada aquella documentació que hi ha en l'expedient de protecció que siga rellevant per a la preparació i execució de la intervenció tècnica, segons els casos tant de las famílies (si aquesta no fora ja coneguda per l'equip de l'entitat concertada) com de les xiquetes/xiquets acollits o susceptibles de ser-ho. Aquesta documentació consistirà tant en informes com en fotocòpies de documentació de les xiquetes/xiquets, necessària per a l'ús dels recursos normalitzats en el seu nou domicili (DNI, targeta sanitària, etc.).  
En els casos d'acolliments familiars d'urgència, i atesa la naturalesa d'aquests, la derivació es realitzarà amb aspectes dels punts anteriors que es coneguen o disposen en el moment d'aquesta, i es podrà determinar o traslladar la resta amb posterioritat a l'inici de la intervenció tècnica.  
2. La formació contínua: la direcció territorial podrà derivar a l'entitat concertada propostes formatives dirigides a les famílies acollidores que s'ajusten al que s'estableix en el present annex per a la seua organització i impartició en el termini màxim de tres mesos.  
3. Activitats de respir: la direcció territorial podrà derivar a l'entitat concertada propostes d'activitats de respir dirigides a les famílies acollidores que s'ajusten al que s'estableix en el present concert per a la seua organització i impartició en el termini màxim de tres mesos.  
  
8.2. Assumpció del cas per part de l'equip encarregat de la intervenció tècnica  
Una vegada realitzada la derivació a l'entitat concertada, deurà, entre altres, i segons els casos:  
a) Abans de l'inici de la convivència col·laborar en l'elaboració i execució del Pla de transició de la convivència.  
b) Assignar les tasques previstes al personal professional corresponent procurant mantindre en tot moment equips de treball estables i en tot cas, les mateixes persones de referència per a cada acolliment. La selecció dels perfils professionals es realitzarà en funció de les característiques del cas. Sense perjudici del treball en equip, es designarà una persona tècnica de referència per a cada acolliment.  
c) Obrir expedient o dossier del cas amb tota la documentació relativa a aquest.  
d) Iniciar els contactes amb les diferents persones implicades amb la finalitat de dissenyar i executar el Pla d'intervenció individualitzat (PII) de cada xiquet, xiqueta o adolescent, d'acord amb el Pla de protecció del NNA i la fitxa de derivació i temporalitzar la fase inicial de l'acolliment.  
e) Comunicar i traslladar a la direcció territorial competent per raó de la matèria i el territori, el PII en el qual figure la concreció tècnica del PPNNA, en aquelles àrees del seu àmbit d'intervenció mitjançant el PII.  
f) Elaborar i remetre amb la periodicitat establida en aquest annex i en la normativa vigent a cada moment els informes relatius a cada intervenció tècnica.  
  
8.3. Confirmació i posada en marxa del Pla de protecció de xiquets, xiquetes i adolescents  
L'entitat concertada elaborarà el Pla d'intervenció individualitzat de cada persona menor d'edat la intervenció de la qual li haja sigut derivada, observant en tot moment les indicacions de la direcció territorial contingudes en la fitxa de derivació. El termini per al seu disseny i presentació a la direcció territorial serà d'un mes des de la recepció de la referida fitxa. La direcció territorial podrà determinar els ajustos necessaris orientats a complir els objectius del Pla. L'entitat concertada executarà les actuacions previstes en aquest PII supervisada per la direcció territorial.  
La direcció territorial determinarà la forma en què s'establirà la comunicació periòdica amb l'entitat concertada, a l'efecte de la revisió i avaluació del desenvolupament del PII segons el Pla de protecció establit per a cada persona menor d'edat, o de les incidències significatives que pogueren sorgir al llarg de l'acolliment.  
Després de la finalització d'un acolliment, a més dels informes sobre aquest que es determinen necessaris, l'entitat concertada emetrà un informe relatiu a la família educadora en el sentit de:  
Ø Disponibilitat expressada per la família educadora per a nous acolliments.  
Ø Disponibilitat de la família, valorada per l'equip tècnic de l'entitat adjudicatària per a la intervenció en acolliment en família educadora, per a nous acolliments (limitacions, potencialitats, propostes d'especialització?).  
Ø Qualsevol altra incidència o consideració que es considere rellevant de cara a noves assignacions o que afecte la seua declaració d'aptitud.  
L'entitat concertada, amb caràcter previ a l'emissió de l'informe, posarà de manifest a la família el seu sentit, amb indicació que una vegada emés podrà sol·licitar a la direcció territorial l'accés a aquest d'acord amb la normativa vigent. En cas que la família no estiguera conforme amb el contingut posat de manifest haurà de reflectir en el mateix informe els seus punts de vista, i/o adjuntar escrit en aquest sentit de les persones acollidores.  
  
9. MEMÒRIA JUSTIFICATIVA  
Abans del 31 de gener de l'exercici següent, l'entitat presentarà una memòria anual del servei seguint els protocols i mètodes de recollida de dades i anàlisis d'aquestes que des de la Direcció General d'Infància i Adolescència, es dicten per a això i que interessen per a satisfacció de les funcions que té assignades.  
En aquesta memòria es reflectirà, entre altres aspectes, la metodologia de treball utilitzada, les dades estadístiques sobre xiquetes/xiquets atesos i les seues famílies educadores, així com la resta d'actuacions derivades objecte del present concert. També inclourà la valoració del compliment del servei de l'exercici anterior, en cas de pròrroga, i propostes de millora incloses en l'exercici actual que també haurà de ser presentat juntament amb la memòria esmentada.